ხლოტარ II
ხლოტარ II (ფრანგ. Childéric II); (დ. მაისი, 584 — გ. 18 ოქტომბერი, 629) — ფრანკთა მეფე 584 — 629 წლებში, ხილპერიკ I-ის ვაჟი, მეროვინგების დინასტიიდან. მართავდა ნოისტრიას, ხოლო 613 წლიდან გახდა სრულიად ფრანკთა მეფე. ხლოტარი (ან კლოტარი — Chlotarius, ან ხლოტოხარი — Chlotacharius — იგივე რაც მოგვიანებით ლოთარი) ფრანგულად ნიშნავს: ძლიერი ბრძოლაში ან ძლევამოსილი მეომარი. ბრუნჰილდეზე გამარჯვების შემდეგ ფრანკთა სამეფო გააერთიანა. იძულებული გახდა ფეოდალური არისტოკრატიისათვის დაეთმო და 614 წელს გამოეცა ედიქტი, რომელიც ადასტურებდა მისის წინამორბედების მიერ მსხვილი ფეოდალებისათვის ნაბოძებ მიწებს და სასამართლო-ადმინისტრაციულ პრივილეგიებს. იძულებული გახდა დაეკმაყოფილებინა ავსტრაზიის წარჩინებულთა სეპარატისტული მოთხოვნები და 623 წელს ავსტრაზიის მეფედ დაესვა თავისი ვაჟი დაგობერტ I.